
1. Rezolvă cerințele instanțelor de judecată, organelor de poliție cât și a spitalelor de psihiatrie;
2. Asistă la audierea minorilor delincvenți la secțiile de poliție sau la Parchetele de pe lângă instanțele
judecătorești;
3. Conform Legii 17/2000 privind Asistența Socială a Persoanelor Varstnice, un reprezentant al autorității tutelare, va asista persoanele vârstnice la încheierea contractului de întreținere;
4. Întocmeşte adrese în vederea soluţionării unor sesizări, scrisori, etc. ale petiţionarilor;
5. Acordă consultaţii de specialitate conform competenţelor;
6. Consiliază şi informează familiile cu copii în întreţinere, asupra drepturilor şi obligaţiilor acestora, asupra drepturilor copilului şi asupra serviciilor de care aceștia pot beneficia, pe plan local sau prin intermediul instituțiilor care au atribuții în domeniul protecției drepturilor copilului ( DGASPC, ONG, fundații).
7. Activitate de prevenire a separării copilului de familia sa prin identificarea copiilor aflați în situație de risc, evaluarea situației existente (efectuarea anchetei sociale sau a unui raport de evaluare) și întocmirea planului de servicii, care cuprinde acordarea serviciilor și prestațiilor destinate menținerii copilului în familie, conform Ordinului nr. 286/06.07.2006 pentru aprobarea Normelor metodologice privind întocmirea Planului de servicii. Monitorizarea copiilor după întocmirea planului de servicii.
8. Întocmește anchete psiho-sociale, întrunește membrii Consiliului Comunitar Consultativ și încheie proceseverbale, referate, întocmește planul de servicii în cazul copilului abuzat, neglijat sau exploatat, cu propunerea de instituire a unei măsuri de protecție specială a copilului, numai dacă, după acordarea serviciilor prevăzute de acest plan, se constată că menținerea copilului alături de părinții săi nu este posibilă.
9. Monitorizează copiii din unitatea administrativ - teritorială, centralizează şi sintetizează datele şi informaţiile relevante, prin întocmirea Fișei de monitorizare în domeniul protecției drepturilor copilului ( trimestrial ) și le transmite către DGASPC Bacău.
10. Identifică și contactează rudele până la gradul IV inclusiv care doresc sau nu, pot sau nu să-și assume responsabilitatea creșterii, îngrijirii și educării minorilor, în situația în care nu mai este posibilă menținerea lor în familia naturală.
11. Efectuează vizite la domiciliul copiilor aflati in plasament familial ( împreună cu reprezentanții DGASPC), pentru a verifica condițiile de întreținere, creștere și educare acestora.
12. Urmărește evoluţia dezvoltării copilului şi a modului în care părinţii acestuia îşi exercită drepturile şi îşi îndeplinesc obligaţiile cu privire la copilul care a beneficiat de o măsură de protecție specială și a fost reintegrat în familia sa.
13. Reevaluează minorii care beneficiază de o măsură de ocrotire (într-un centru rezidențial sau la AMP) prin efectuarea anchetelor psiho-sociale la domiciliul familiei minorilor în cauză.
14. Întocmește documentația necesară, la solicitarea DGASPC (anchetă socială, plan de servicii) pentru minorii care au săvârșit fapte penale dar nu răspund penal, în vederea instituirii unei măsuri de ocrotire.
15. Întocmește anchete sociale la solicitarea reprezentantului legal, pentru copiii cu cerințe educaționale speciale, conf. Ordinului nr. 1985/2016.
16. Colaborează cu Direcţia Generală de Asistenţă Socială şi Protecţia Copilului şi transmiterea datelor şi informaţiilor solicitate cu privire la diverse situații.
17. Efectuează anchete sociale la solicitarea cetățenilor, in situații care privesc respectarea drepturilor copilului;
18. Efectuează anchete sociale la solicitarea instanțelor de judecată și a altor instituții;
19. Respectă prevederile Regulamentul nr.679/2016 pentru protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), adoptat la Bruxelles în data 27.04.2016 și publicat în Jurnalul Oficial al Uniunii Europene nr. 119L din data de 04.05.2016;
20. Urmărește legislația aplicabilă atât în ceea ce privește modificarea și completarea cadrului existent cât și a noutăților de imediata aplicare, îndeplinind toate obligațiile rezultate din acestea care sunt de natura postului, respectiv a funcției publice deținute sau a atribuțiilor delegate informând în scris superiorul ierarhic;
21. Îndeplinește orice atribuție primită de la superiori ierarhici, formulată verbal sau în scris, care se prezumă că este legală, fiind obligat să se conformeze dispozițiilor acestora, orice refuz făcându-se în scris și motivat, în termen de cel mult 24 de ore de la primire;
22. Rezolvă în termenele stabilite de către superiori ierarhici, lucrările repartizate;
23. Răspunde de confidențialitatea datelor la care are acces, în afara celor cu caracter public;




Operator de date cu caracter personal în conformitate cu Regulamentul (UE) 2016/679 al Parlamentului European și al Consiliului din 27 aprilie 2016

